Udstillerne har travlt med at gøre klar til messen, Camping Aalborg, der åbner i morgen fredag i Gigantium. I modsætning til tidligere år, hvor det var luksuriøse campingvogne, der tiltrak sig opmærksomheden, er det nu de mindre campingvogne, der hitter. - Det er outdoor, der sælger nu, fortæller Kenneth Johansen, indehaver af Aabybro Camping. Han mærker, at der er stor interesse for små campingvogne, der henvender sig til folk, der godt kan lide mere primitive forhold. Campingmessen i Gigantium er åben til søndag klokken 17.

Opsummering:
Den mindste campingvogn er trækplaster på campingmessen i Gigantium.